પુસ્તકમાં લખાયેલા પ્રસંગો વાંચીને સંવેદના જાગવી જોઈએ. ગુજરાતના નારીરત્ન એવા પ્રથમ મહિલા મુખ્ય મંત્રીએ અગાઉ મંત્રી તરીકે જે જે વિભાગોમાં કામ કર્યું છે તેને ચોક્કસ પૂરતો ન્યાય આપ્યો છે. મહિલા તરીકે નારી સંરક્ષણ ગૃહમાં રહેતી બહેનો હોય, ત્યક્તા હોય કે વિધવા હોય એમને તમામની ખૂબ ચિંતા કરી છે. આનંદીબહેને મુખ્ય મંત્રીની સાથે સાથે એક મહિલા તરીકેનું પણ મહિલાઓ માટેનું ઋણ અદા કર્યું છે. તેમ પણ સ્વામીજીએ આર્શીવચનમાં સફળતાની શુભેચ્છા આપતાં જણાવ્યું હતું.